CELEX: 32010D0235
Language: mt
Date: 2010-04-27 00:00:00
Title: 2010/235/: Deċiżjoni tal-Kummissjoni tas- 27 ta’ April 2010 li tirrevoka d-Deċiżjoni 2009/780/KE li tiffissa l-ammonti netti li jirriżultaw mill-applikazzjoni tal-modulazzjoni volontarja fil-Portugall għas-snin kalendarji 2010, 2011 u 2012 (notifikata bid-dokument numru C(2010) 2516)

28.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 106/12
            
         DEĊIŻJONI TAL-KUMMISSJONI
   tas-27 ta’ April 2010
   li tirrevoka d-Deċiżjoni 2009/780/KE li tiffissa l-ammonti netti li jirriżultaw mill-applikazzjoni tal-modulazzjoni volontarja fil-Portugall għas-snin kalendarji 2010, 2011 u 2012
   (notifikata bid-dokument numru C(2010) 2516)
   (Il-verżjoni bil-Portugiż biss hija awtentika)
   (2010/235/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 378/2007 tas-27 ta’ Marzu 2007 li jistabbilixxi regoli għal modulazzjoni volontarja ta’ pagamenti diretti previsti fir-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa, u li jemenda r-Regolament (KE) Nru 1290/2005 (1), u b’mod partikulari l-Artikolu 4(1) tiegħu,
   Billi:
   
               (1)
            
            
               Id-Deċiżjoni 2009/780/KE (2) stabbilixxiet l-ammonti netti li jirriżultaw mill-applikazzjoni tal-modulazzjoni volontarja fil-Portugall għas-snin kalendarji 2010, 2011 u 2012.
            
         
               (2)
            
            
               Peress illi d-diffikultajiet fis-settur agrikolu ipprovokati mill-kriżi ekonomika, għandhom għaddejjin b’impatt negattiv fuq il-qagħda ekonomika tal-bdiewa, il-Portugall ikkomunika lill-Kummissjoni li huwa ddeċieda li ma japplikax il-modulazzjoni volontarja.
            
         
               (3)
            
            
               Id-Deċiżjoni 2009/780/KE għandha għalhekk tiġi revokata,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2009/780/KE hija b’dan imħassra.
   Artikolu 2
   Din id-Deċiżjoni hija indirizzata lir-Repubblika tal-Portugall.
   
      Magħmul fi Brussell, is-27 ta’ April 2010.
      
         
            Għall-Kummissjoni
         
         Dacian CIOLOȘ
         
            Membru tal-Kummissjoni
         
      
   
   
      (1)  ĠU L 95, 5.4.2007, p. 1.
   
      (2)  ĠU L 278, 23.10.2009, p. 59.